ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ВРШЕЊЕ НА УСЛУГИ БРЗ ТРАНСФЕР НА ПАРИ

**Член 1**

Во Законот за вршење на услуги брз трансфер на пари („Службен весник на Република Македонија“ бр.77/03, 54/07, 48/10, 67/10, 17/11, 135/11, 187/13, 154/15 и 23/16), во член 7 став 1, точката 5) се менува и гласи:

,,потврда од надлежна институција дека му се намирени обврските по основ на јавни давачки".

Член 2

Во член 20 ставот 2 се менува и гласи:

,,Давателите на услуга брз трансфер на пари, субагентите и физичките лица се должни да се придржуваат кон лимитите од став 1 на овој член.’’

По ставот 2 се додава нов став 3 кој гласи:

„На барање на Народната банка, давателите на услуга брз трансфер на пари се должни да ѝ достават податоци за физичките лица за кои Народната банка врз основа на месечните извештаи од член 24 став 1 на овој закон утврдила непридржување кон лимитите од став 1 на овој член.“

Член 3

Во член 21 по ставот 3 се додава нов став 4 кој гласи:

,,Евиденцијата од став 3 на овој член задолжително го содржи основот за секоја поединечна трансакција на брз трансфер на пари."

Ставот 4 станува став 5.

**Член 4**

Во член 24 во ставот 1 се додава нова реченица која гласи: ,,Месечниот извештај задолжително го содржи основот за секоја поединечна трансакција на брз трансфер на пари."

Ставот 2 се менува и гласи:

,,Гувернерот на Народната банка ги пропишува видот и начинот на доставување на извештаите до Народната банка и содржината на извештаите од став 1 на овој член."

По ставот 2 се додава нов став 3 кој гласи:

,,Давателот на услуга брз трансфер на пари е должен да ги достави месечните извештаи од став 1 на овој член и до Управата за јавни приходи во електронска форма, во рок од пет работни дена од истекот на извештајниот период."

**Член 5**

По членот 35 се додава нов член 35-а кој гласи:

„Член 35-а

Министерството за финансии – Државен девизен инспекторат врши надзор над придржувањето кон лимитите од член 20 став 1 на овој закон од страна на физичките лица, врз основа на известување од Народната банка.“

**Член 6**

Во член 37-а во точката 1) по зборовите ,,член 24" се додаваат зборовите ,,став 1", а сврзникот ,,и" се заменува со точка и запирка.

По точката 1) се додава нова точка 2) која гласи:

,,2) не доставува месечни извештаи до Управата за јавни приходи (член 24 став 3) и".

Точката 2) станува точка 3).

Член 7

По членот 37-в се додава нов член 37-г кој гласи:

„Член 37-г

Глоба во износ од 300 до 450 евра во денарска противвредност ќе се изрече за прекршок на физичко лице ако не се придржува кон лимитите од член 20 став 1 на овој закон.’’

**Член 8**

Во член 38-в ставот 1 се менува и гласи:

,,За сторените прекршоци од членовите 37, 37-а став 1 точки 1) и 3), 37-б, 37-в, 38, 38-а и 38-б, овластени лица од Народна банка за спроведување на контрола, при констатирање на прекршокот се должни на сторителот на прекршокот да му предложат постапка за издавање на прекршочен платен налог, пред да го поднесат барањето за прекршочна постапка."

По ставот 12 се додаваат два нови става 13 и 14 кои гласат:

„За сторениот прекршок од член 37-г на овој закон, вработени лица во Министерството за финансии – Државен девизен инспекторат, при констатирање на прекршокот се должни на сторителот на прекршокот да му предложат постапка за издавање на прекршочен платен налог, пред да го поднесат барањето за прекршочна постапка. Постапката за издавање на прекршочен платен налог Државниот девизен инспекторат ја води согласно Законот за девизното работење.

За сторениот прекршок од членот 37-а став 1 точка 2) на овој закон, вработени лица во Управата за јавни приходи, при констатирање на прекршокот се должни на сторителот на прекршокот да му предложат постапка за издавање на прекршочен платен налог, пред да го поднесат барањето за прекршочна постапка. Постапката за издавање на прекршочен платен налог Управата за јавни приходи ја води согласно Законот за даночна постапка и Законот за прекршоците."

Член 9

Подзаконските акти утврдени со овој закон ќе се донесат во рок од 60 дена од денот на влегувањето во сила на овој закон.

Член 10

Овој закон влегува во сила осмиот ден од денот на објавувањето во „Службен весник на Република Македонија“, а ќе се применува од 1 јули 2018 година.